open-index/open-wikipedia-markdown huggingface dataset:
Rauli

**Rauli** on suomalainen miehen etunimi. Raulin nimipäivä on suomenkielisen kalenterin mukaan 27. elokuuta. Nimi on peräisin muinaisskandinaavisesta nimestä *Radwulf*, "*neuvokas susi*".

Digi- ja väestötietoviraston mukaan Rauli on huhtikuuhun 2024 mennessä ollut Suomessa etunimenä noin 1&nbsp;860 miehellä.

## Tunnettuja Rauleja
* Rauli ”Illusion Rake” Eskolin (s. 1969), lauluntekijä ja tuottaja 
* Rauli Helminen (s. 1933), kenraalimajuri
* Rauli Jokelin (s. 1950), teatteriohjaaja, teatterinjohtaja, näytelmäkirjailija ja näyttelijä
* Rauli Lehtonen (1928–2014), näyttelijä, ohjaaja ja teatterinjohtaja
* Rauli Levonen (1953–1981), jääkiekkoilija
* Rauli Mickelsson (s. 1954), politiikan tutkija ja dosentti
* Rauli Mård (s. 1958), taidemaalari
* Rauli Nordberg (s. 1949), sarjakuvantekijä
* Rauli Nummi (1947–2021), jalkapalloilija
* Rauli ”Pole” Ojanen (1947–1986), rockmuusikko, laulaja ja säveltäjä.
* Rauli Ottila (s. 1947), jääkiekkoilija 
* Rauli Pudas (s. 1954), seiväshyppääjä
* Rauli Raitanen (s. 1970), jääkiekkoilija
* Rauli Rapo (s. 1948), pesäpalloilija
* Rauli-Pertti Sabelli (1931–2012), näyttelijä
* Rauli Sohlman (s. 1959), jääkiekkomaalivahti
* Rauli ”Badding” Somerjoki (1947–1987), muusikko
* Rauli Svento (s. 1951), taloustieteilijä ja professori
* Rauli Tammelin (s. 1952), jääkiekkoilija
* Rauli Allan ”Allu” Tuppurainen (s. 1951), näyttelijä
* Rauli Tuomi (1919–1949), näyttelijä
* Rauli Urama (s. 1969), jääkiekkovalmentaja
* Rauli Virtanen (s. 1948), tietokirjailija, toimittaja ja televisiotuottaja
* Rauli Virtanen (s. 1939), jalkapalloilija ja jääkiekkoilija
* Rauli Ylitalo (s. 1983), näyttelijä, ohjaaja, tuottaja ja käsikirjoittaja.

## Katso myös
* Raul

## Lähteet
Source

**Source** on Valve Corporationin alun perin *[[Half-Life 2]]*:lle kehittämä 3D-pelimoottori. Source hyödyntää muun muassa raskaasti muokattua Havok-fysiikkamoottoria. Se on lisensoitu myös useiden muiden videopelien käytettäväksi. 

Pelimoottoriin on kehitetty tuki HDR-renderöinnille, Phong-varjostukselle sekä värikorjaukselle.

Pelimoottorilla tehty *[[Team Fortress 2]]* käyttää Gooch-varjostuksen kaltaista renderöintimenetelmää.

**Source 2** on pelimoottorin toinen versio, jossa on uutuutena tuki Vulkan-rajapinnalle. Pelimoottorin toinen versio käyttää Valven omaa fysiikkamoottoria nimeltä Rubikon.

## Ominaisuudet
Source-moottorissa useat fysiikan lait voivat vaikuttaa kappaleisiin: massa, voima ja kitka ovat vaikuttavia tekijöitä. Tekoäly on viisaampi kuin ennen, hahmot osaavat suojautua ja ampua edessä olevia esteitä yms. Hahmojen kasvoissa on 40 ”kasvolihasta”, joilla voidaan ilmentää erilaisia tunnetiloja.

## Versiot
Pelimoottorista on useita versioita. Ensimmäinen versio kehitettiin vuonna 2004 seuraajaksi GoldSrc-pelimoottorille. Pelimoottorin versioihin viitataan usein julkaisuvuoden mukaan.

Source 2 -moottorista ilmoitettiin julkisesti maaliskuussa 2015 Game Developers Conferencessa, jolloin se korvasi aiemman Source-pelimoottorin.

## Lisensoidut Source-pelit

### Valve Corporation
* *[[Counter-Strike: Source]]*
* *[[Day of Defeat: Source]]*
* *[[Destinations]]*
* *[[Half-Life|Half-Life: Source]]*
* *[[Half-Life|Half-Life Deathmatch: Source]]*
* *[[Half-Life 2]]*
* *[[Half-Life 2: Episode One]]*
* *[[Half-Life 2: Episode Two]]*
* *[[Half-Life 2|Half-Life 2: Deathmatch]]*
* *[[Half-Life: Alyx]]*
* *[[Portal]]*
* *[[Portal 2]]*
* *[[Team Fortress 2]]*
* *[[The Lab]]*
* *[[Left 4 Dead]]*
* *[[Left 4 Dead 2]]*
* *[[Alien Swarm]]*
* *[[Counter-Strike: Global Offensive]]*
* *[[Dota 2]]*

### Muut kehittäjät

* *[[Alien Swarm: Infested]]*
* *[[Black Mesa (videopeli)|Black Mesa]]*
* *[[The Beginner's Guide]]*
* *[[Dark Messiah of Might and Magic]]*
* *[[Garry’s Mod]]*
* *[[Hunt Down the Freeman]]*
* *[[Insurgency]]*
* *[[Postal III]]*
* *[[Realms of Valhallon: Age of Nations]]*
* *[[The Ship]]*
* *[[The Stanley Parable]]*
* *[[SiN Episodes]]*
* **'
* ''[[They Hunger: Lost Souls]]''
* ''[[Titanfall]]''
* ''[[Titanfall 2]]''
* ''[[Apex Legends]]''
* ''[[Twilight War: After the Fall]]''
* **'
* *[[Vindictus]]*
* *[[Zeno Clash]]*

## Lähteet

## Aiheesta muualla
Tobi Neumann

**Tobias "Tobi" Neumann** (s. 19. heinäkuuta 1965) on saksalainen house DJ ja musiikkituottaja.

Vuosina 1988–1995 hän toimi äänittäjänä televisiossa, klassisen musiikin tuottajana ja sävelsi elokuva- ja mainosmusiikkia. Vuonna 2001 hän siirtyi Berliiniin, jossa hän perusti yhdessä muutaman muun tuottajan kanssa äänitysstudion.

## Aiheesta muualla
*Elämänvaiheet  
*Haastattelu
RTL Television

**RTL Television** (entinen **RTL plus**) on Saksan suurin yksityinen kaupallinen televisiokanava.  Se on osa RTL Groupia.

RTL Television aloitti lähetyksensä nimellä *Radio Télé Luxembourg plus* 2. tammikuuta 1984 VHF kanavalla 7  Luxemburgissa.  Kanavan alkuaikoina kanavalla oli vain noin 200 000 katsojaa.  Ennen kanavan pääkonttorin muuttoa Kölniin vuonna 1988 kanavaa pidettiin luxemburgilaisena televisiokanavana.

Nykyään RTL Television on RTL Groupin suurin kanava.  Muita saman yrityksen omistamia televisiokanavia ovat RTL 2, Super RTL, VOX ja n-tv.

## Ohjelmistoa

### Uutis- ja ajankohtaisohjelmia

**RTL Aktuell*: kanavan pääuutislähetys
**Explosiv*: Barbara Eligmannin vuodesta 1992 juontama päivittäinen, sensaatiohakuinen uutisohjelma
**Exclusiv*: julkkisuutisohjelma
**Stern TV*: uutismakasiini, joka perustuu *[[Stern (lehti)|Stern]]*-lehden sisältöön
**Spiegel TV*: uutismakasiini, joka perustuu *[[Der Spiegel]]* -lehden sisältöön

### Viihdeohjelmia

**[[Haluatko miljonääriksi?|Wer wird Millionär?]]*
**[[Pelkokerroin|Fear Factor]]*
**[[Pelastakaa julkut|Ich bin ein Star – Holt mich hier raus!]]*
**[[Pop Idol|Deutschland sucht den SuperStar]]*
**[[112 – hengenpelastajat|112 - Sie retten dein Leben]]*

### Komedia

**Die Camper*:  tilannekomedia, jonka tapahtumat sijoittuvat leirintäalueelle
**Freitag Nacht News* 
**7 Tage, 7 Köpfe* 
**Schulmädchen*: tilannekomedia kamppailevista koulutytöistä
**Nikola*:  tilannekomedia, joka sijoittuu sairaalaan
**Ritas Welt*:  tilannekomedia, joka sijoittuu supermarkettiin

### Urheilu

*Urheilun suurtapahtumia, sekä Formula 1 -sarja

## Lähteet

## Aiheesta muualla

* RTL:n viralliset kotisivut
Crazy Frog

**Crazy Frog** on markkinointinimi saksalaisen mobiiliviihdeyhtiö Jamba!:n soittoäänelle ja sammakkoanimaatiohahmolle, joka perustuu ruotsalaisen Erik Wernquistin tekemään *The Annoying Thing* -tietokoneanimaatioon.

Hahmon ääni on peräisin vuodelta 1997, kun ruotsalainen, silloin 17-vuotias, **Daniel Malmedahl** yritti matkia kaksitahtimoottorin ääntä. Ääni levisi Internetissä formula 1 -autoa esittävän valokuvan yhteydessä jo kauan ennen kuin Crazy Frog luotiin.

23. toukokuuta 2005 julkaistiin ensimmäinen Crazy Frog -single, jolla saksalainen tanssiduo Bass Bumpers oli miksannut Harold Faltermeyerin ”Axel F” -kappaletta hahmon äänen kanssa. Single nousi Ison-Britannian singlelistan ykköseksi Coldplayn ohi.

2006 Crazy Frog julkaisi toisen albuminsa *More Crazy Hits*, joka ei kuitenkaan ole menestynyt läheskään ensimmäisen albumin tavoin.

## Diskografia
### Albumit
* *Cyper space crazy hits* (2006)
* *Crazy Hits* (US Version)
* *Crazy Hits* (2005)
* *Crazy Hits Crazy Christmas Edition* (US Version) (2005)
* *Crazy Hits Crazy Christmas Edition*
* *More Crazy Hits* (2006)
* *Everybody Dance Now* (2009)

### Singlet
* ”Axel F” (2005) 
* ”Popcorn” (2005)
* ”Jingle Bells/U Can't Touch This” (2005)
* ”We Are the Champions (Ding a Dang Dong)” (2006)
* ”Last Christmas” (2006)
* ”Crazy Frog in the House” (2007)
* ”Daddy DJ” (2009)
*”Tricky" (2021)
BTR-50

**BTR-50** on neuvostoliittolainen vuodesta 1954 alkaen valmistettu miehistönkuljetus- ja tiedustelupanssarivaunu. Se perustuu PT-76-amfibiovaunun rungolle. Vaunun alkuperäisenä tarkoituksena on kuljettaa 20 maahanlaskusotilasta. BTR-50 sopii maahanlaskukäyttöön siksi, että se painaa vain 15 tonnia ja sopii näin ollen lentokoneella toiminta-alueelle kuljetettavaksi.

Suomessa BTR-50:ttä käytetään yleisimmin yhtymän viestijärjestelmän viestikalustolla varustettuna. Vaunu on PT-76-amfibiovaunun tapaan uintikykyinen. BTR-50:ttä voidaan käyttää mekanisoidun taisteluosaston viestiasema-ajoneuvona. Vaunun 7–13-millimetrinen panssarointi antaa ryhmän jäsenille suojan kiväärikaliiperin aseilta sekä kranaatinsirpaleilta ja sen telat tarjoavat hyvän liikkuvuuden.

## Perustietoja
*Paino: 15 tonnia
*Leveys: 3,14 metriä
*Pituus: 7,03 metriä
*Maavara 0,37 metriä
*Raideväli: 2,74 metriä
*Telan kosketuspituus: 4,08 metriä
*Viisi vaihdetta eteen ja yksi taakse
*Kolme polttoainetankkia: 160 l + 140 l + 100 l = 400 l

## Suoritusarvoja

*Rakenteellinen nopeus maalla: 44 km/h (Huippunopeus kohoaa jopa 70 km/h asti riippuen vaunun todellisesta huippukierrosalueesta)
*Huippunopeus vedessä: 10,2 km/h
*Polttoaineen kulutus maalla/vedessä (l/100 km): 90–130 / 270–440
*Öljyn kulutus maalla/vedessä (l/100 km): 6–7 / 15
*Nousukulma: 38 astetta
*Kallistuskulma: 18 astetta
*Ylityskyky: 2,8 metriä
*Kiipeämiskyky: 1,1 metriä
*Laskukulma veteen: 30 astetta
*Nousukulma vedestä: 25 astetta

## Moottori
*Nelitahtinen nestejäähdytteinen kuusisylinterinen rivimoottori
*Iskutilavuus: 19,1 litraa
*Puristussuhde: 15:1
*Iskunpituus: 180 mm
*Teho 240 hv / 1&nbsp;800 rpm
*Paino 815 kg
*Käyntikierrosalue: 1&nbsp;600–1&nbsp;800 rpm
*Huippukierrosluku: 2100 rpm
*Värinäkierrosalue: 1&nbsp;050–1&nbsp;200 rpm
*Pienin vakaa: 500-600 rpm

## Lähteet
* 
* 

### Viitteet

## Kirjallisuutta
* 

## Aiheesta muualla
*YouTube: http://www.youtube.com/watch?v=kAaYbCr6OHo&feature=related Unloading BTR50 from a train
Taitoluistin

**Taitoluistin** on taitoluistelua varten valmistettu luistin. Taitoluistinten terä on teroitettu niin että siinä on sisä- ja ulkoterä. Terän kärjessä on piikit, joiden muoto ja koko vaihtelevat terän käyttötarkoituksen mukaan. Luistimen kenkä on yleensä tehty nahasta, mutta nykyään se saattaa olla myös muovista.

Naisten taitoluistimet ovat yleensä valkoisia ja miesten mustia. Muodostelmaluistelujoukkueet maalavat joskus luistimensa beigeksi, (mutta yleensä muodostelmaluistelijoille on jo valmiiksi beiget luistimet) tai jollain muulla yhtenäisellä värillä. 

Taitoluistin valitaan käyttötarkoituksen mukaan. Yksinluistelijat tarvitsevat jäykemmät luistimet kuin muodostelmaluistelijat ja jäätanssijat. Usein myös muodostelmaluistelijoiden ja jäätanssijoiden kengät ovat hieman matalampia. 

Muodostelmaluistelu- ja jäätanssiterät ovat lyhyempiä kuin yksinluisteluun tarkoitetut. Ne ovat suurin piirtein kengän pituisia ja kaarevampia.

Suomessa tunnetuimpia taitoluistinmerkkejä ovat Risport, Edea, Graf, Jackson Ultima, Wifa ja Riedell ja taitoluistinteriä valmistavat muun muassa Wilson ja Mitchel&King.

## Aiheesta muualla

*Luistintietoa ja historiaa
RTL Group

**RTL Group** on  suuri Euroopassa toimiva  televisio-, radio- ja ohjelmatuotantoyritys.  Televisioyhtiöistä se on Euroopan suurin. Sen pääomistajana on saksalainen mediakonserni Bertelsmann, joka omistaa 76,28&nbsp;prosenttia sen osakkeista. Yritys omistaa 68 televisiokanavaa ja 31 radioasemaa. RTL Group omistaa brittiläisen Fremantle-konsernin.

*RTL*-lyhenne muodostui alun perin ranskan sanoista *Radio Télévision Luxembourg* (saksaksi *Radio Télé Luxemburg*).

Yritys aloitti toimintansa vuonna 1931 nimellä *CLR* (lyhenne ranskan kielen sanoista *Compagnie Luxembourgeoise de Radiodiffusion*). Vuonna 1954 yritys muutti nimilyhenteekseen *CLT* (ranskan sanoista *Compagnie Luxembourgeoise de Télédiffusion*) ja aloitti televisiolähetykset. Vuonna 1997 yritys fuusioitui hampurilaisen *UFA Film- und Fernseh-GmbH:n kanssa*. Syntyneen yrityksen nimeksi tuli *CLT-UFA*. Vuonna 2000 yritys fuusioitui Pearson TV:n kanssa ja otti nimekseen RTL Group.

Yksi usein mainittu syy RTL Groupin menestykselle on, että Luxemburg salli kaupallisen radio- ja televisiotoiminnan paljon aikaisemmin kuin muut Euroopan maat. RTL käytti tätä hyödykseen lähettämällä ohjelmaa Luxemburgista naapurimaihin (kuten Alankomaihin) näiden maiden omilla kielillä.

## Televisiokanavia

RTL myi tappiollisen puolankielisen RTL 7 -satelliittikanavan joulukuussa 2001 ITI:lle.

## Lähteet

## Aiheesta muualla

* RTL Groupin kotisivut
* Bertelsmann yhtiön kotisivut
Evil Empire

__NOTOC__
**Evil Empire** on Rage Against the Machinen vuonna 1996 julkaisema albumi. Albumi oli edeltäjänsä tavoin poliittisesti kantaa ottava.

Yhtye voitti levyn kappaleesta "Tire Me" Grammy-palkinnon parhaasta metalliesityksestä 1997.

Albumi nousi Yhdysvalloissa Billboard 200 -listan piikkipaikalle. Suomessa se debytoi virallisen albumilistan sijalla 17, ja nousi seuraavalla listaviikollaan viidennelle sijalle. Se pysyi listalla yhteensä 18 viikkoa.

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Zack de la Rocha – laulu, sanoitukset
* Tom Morello – kitara
* Tim Commerford – basso (nimellä "tim bob")
* Brad Wilk – rummut

### Tuotanto
* Brendan O’Brien – tuottaja
* Andy Wallace – miksaaja
* Nick DiDia – äänittäjä
* Caram Costanzo – äänittäjä
* Clay Harper – avustava äänittäjä
* Dave Rat – äänittäjä (kappaleen ”Down Rodeo” laulu)
* Paul Kosky – äänittäjä (kappaleen ”Down Rodeo” laulu)
* Bob Ludwig – masteroija

## Arvostelut
* Allmusic: 
* Entertainment Weekly: A–
* Rolling Stone: 

## Listasijoitukset
### Albumi

### Singlet

## Lähteet
Sisäoppilaitos

**Sisäoppilaitos** eli **internaatti** on koulu, jossa opiskelijat asuvat opintojensa ohella. Ensimmäiset sisäoppilaitokset olivat alun perin englantilaiset yksityiskoulut, jotka tavallisesti sijaitsevat etäällä suurista asutuskeskuksista. Oppilaat asuvat koulun asuntolassa, eivät kotonaan.

Oppilaiden nimitys Suomessa on ollut sisäoppilas, ja vastakohtana nimitykselle on historiallisesti ollut ulko-oppilas tai käymäoppilas.

Myös koulun henkilöstö asuu itse oppilaitoksessa tai sen lähellä työsuhdeasunnoissa. Usein sisäoppilaitosten rakennukset muodostavat kokonaisuuden, johon kuuluu päärakennuksen ja asuntolan ohella huolto- ja varastorakennuksia sekä urheiluun liittyviä laitoksia ja laitteita. Lisäksi niillä voi olla laajat maastoalueet ympärillään.

Alun perin sisäoppilaitokset oli tarkoitettu joko pojille tai tytöille, nykyaikana ne ovat usein sekakouluja. Sekakouluilla saattaa olla edelleen omat opetusryhmät eri sukupuolille ja useimmiten myös asuntolat on jaettu sukupuolten mukaan.

Sisäoppilaitokset saavat nykyisin rahoitusta elinkeinoelämältä ja yhteiskunnalta, mutta yleensä niiden talous perustuu pääosin lukukausimaksuihin. Monet sisäoppilaitokset ottavat vastaan lahjoituksia. Sisäoppilaitoksilla on usein johtoteema: länsimaissa ne ovat monesti kristillisiä, toiset painottavat luonnontieteitä.

Entisaikoina henkilöstö luki ja hyväksyi oppilaiden lähettämät kirjeet, mutta nykyisin esimerkiksi Yhdistyneen kuningaskunnan yksityisyyslait kieltävät sen.

## Kuuluisia laitoksia
Kuuluisimpia Yhdistyneen kuningaskunnan yksityiskouluista on vain pojille tarkoitettu Eton College, jossa ovat opiskelleet muun muassa valtion kuninkaallisen perheen pojat.

## Laitoksia Suomessa
Suomessa on sisäoppilaitoksia ollut verraten vähän. Vanhastaan tunnetuimmat ovat aistivialliskoulujen sekä vanhempien kansakoulunopettajaseminaarien asuntolat. Myös kansanopistoissa ja harvaan asutuilla seuduilla kansakouluissa on ollut sisäoppilaita. Muualla maailmassa sisäoppilaitokset ovat tavallisia.

Suomen sisäoppilaitoksista tunnetuimpia ovat Anna Tapion koulu ja Päivölän opisto. 1800-luvulla kuuluisa oli Viipurissa toiminut Behmin saksalainen koulu.  Myös monissa kansanopistoissa asutaan asuntolassa opiskelun ajan. Lapissa saamelaiset suorittivat oppivelvollisuutensa aiemmin asuntolakouluissa, joissa vallinneesta kulttuurista ja epäkohdista on alettu laajemmin keskustella vasta 2000-luvulla.

## Sisäoppilaitosten kritiikki
Sisäoppilaitoksia on käytetty myös kansallisia vähemmistöjä sortavalla tavalla. Suomessa saamelaislapsia on kielletty sisäoppilaitoksen tapaan toimineissa asuntolakouluissa puhumasta äidinkieltään. Kanadasta on tietoja alkuperäiskansojen lasten kuolemista sisäoppilaitoksissa. Lakkautettujen laitosten alueilta on löydetty yli tuhat merkitsemätöntä hautaa. Mm. Uuden demokraattisen puolueen (NDP) parlamentaarikot Mumilaaq Qaqqaq ja Charlie Angus kutsuivat heinäkuussa 2021 koolle sisäoppilaitosten toiminnan tutkintaa vaativan mielenosoituksen.

## Lähteet
* 

### Viitteet

## Aiheesta muualla
RTL

**RTL** viittaa seuraaviin asioihin:

*RTL Group, luxemburgilainen Euroopan suurin televisio-, radio- ja ohjelmatuotantoyritys
*RTL Television, RTL Groupin omistama Saksan suurin yksityinen kaupallinen televisiokanava.
*RTL (logiikka), vastus-transistori-logiikka. Varhainen tietokoneissa käytetty kytkentälogiikka.
Szombathely

**Szombathely** [] (, , ) on Vasin läänin pääkaupunki Unkarin länsiosassa lähellä Itävallan rajaa. Kaupungissa on 79&nbsp;513 asukasta (2009) ja sen pinta-ala on 97,50 neliökilometriä. Szombathely sijaitsee Perint- ja Gyöngyösjokien varrella, missä Pieni Unkarin alanko kohtaa Alpit.

Kaupungin nimi tulee unkarin sanoista *szombat* 'lauantai' ja *hely* 'paikka' – paikalla pidettiin ennen lauantaisin markkinoita. Toinen samaan tapaan annettu vanha unkarilainen kaupunginnimi on Szerdahely.

Szombathely on Unkarin vanhin kaupunki. Sen perusti Rooman keisari Claudius vuonna 45 nimellä *Colonia Claudia Savariensum*. Se oli Pannonia Superiorin provinssin pääkaupunki, joka sijaitsi tärkeän kauppareitin, meripihkatien, varrella.

Szombathelyssä asuneita merkkihenkilöitä:

*kielitieteilijä Ödön Beke
*runoilija Dániel Berzsenyi

## Lähteet

## Aiheesta muualla

* Kaupungin verkkosivusto
Haaparousku

**Haaparousku** (*Lactarius trivialis*) on Suomessa perinteinen ruokasieni. 

## Koko ja ulkonäkö
Haaparousku on kookas ja kiinteämaltoinen sieni. Jopa 20-senttiseksi kasvava lakki on kupera ja violetinharmaa, vanhempana laakeneva ja ruskeanharmaaksi tai violettiin vivahtavaksi muuttuva. Kostealla säällä haaparousku on hyvin limainen. Heltat ovat valkoiset tai kermankellertävät, tasatyviset. Jalka on vaalea, ontto, keskeltä pullistunut tai tasapaksu. Maku on kirpeä. Maitiaisneste on valkoista, eikä se värjäänny. Suolattuna haaparouskun leikkauspinnat värjäytyvät maitiaisnesteen vaikutuksesta vihreiksi.

### Samankaltaiset lajit
Haaparouskun näköislajeja on useita. Nurmirouskut (*Lactarius flexuosus*) ovat haaparouskua lyhytjalkaisempia ja harvahelttaisempia. Niiden malto on myös erittäin kovaa. Yleinen kalvashaaparousku (*L. utilis*) on puolestaan haaparouskua vaaleampi ja limaisempi. Myös korpirousku (*L. uvidus*) ja harmaarousku (*L. vietus*)  ovat usein haaparouskun kaltaisia. Korpirouskun maitiaisneste muuttuu kuitenkin violetiksi ja harmaarouskun harmaantuu. Lisäksi palsamirouskut, kuten viitapalsamirousku (*L. glyciosmus*) voivat muistuttaa haaparouskua, tosin niiden haju on kookosta muistuttava. Haaparousku on helppo erottaa lievästi myrkyllisestä lakritsirouskusta, sillä lakritsirouskun maitiaisneste on vesikirkasta ja sen tuoksu on lakritsimainen.

## Kasvuaika ja -paikka
Haaparouskua tavataan heinäkuun lopusta aina marraskuulle asti. Se on Suomessa yleinen ja satoisa sieni, joka kasvaa kaikkialla maassa. Erityisesti se kasvaa hieman soistuneissa kangasmetsissä, mutta myös rehevät ja lehtipuuvaltaiset metsät ovat sen kasvupaikkoja. Yleensä sieni kasvaa harvoina ryhminä.

## Käyttö ravinnoksi
Haaparousku on erinomainen ruokasieni, mutta tuoreena kirpeä ja vaatii viiden minuutin keittämisen. Keitettynä sientä voidaan käyttää ruoanvalmistukseen tai säilöä perinteiseen tapaan suolaamalla. Keitetyt rouskut voi myös pakastaa. Haaparousku kuuluu kauppasieniin. Keitettyjä haaparouskuja käytetään muhennoksiin ja paistoksiin ja erityisesti sienisalaattiin.

Haaparouskua on syöty pitkään Suomessa, osissa Venäjää ja lähialueilla, mutta monissa muissa maissa sitä pidetään syömäkelvottomana. Yksi syy sienen suosioon Suomessa lienee sen satoisuus: hyvänä vuonna haaparouskuja voi kasvaa sen tyypillisillä kasvupaikoilla 100 kg hehtaarilla.

## Lähteet

## Aiheesta muualla
* Puutarha.net: Haaparousku
*Laji.fi haaparousku (''Lactarius trivialis'')
*Luontoportti: Haaparousku (''Lactarius trivialis'')
Milan Kučan

**Milan Kučan** (s. 14. tammikuuta 1941) on slovenialainen poliitikko ja Slovenian ensimmäinen presidentti 1991–2002. Hän oli merkittävä poliitikko jo Jugoslavian aikoina. 

Kučan syntyi Križevcissä Koillis-Sloveniassa Prekmurjen alueella. Kučanista tuli Slovenian kommunistipuolueen johtaja vuonna 1986. Hän alkoi tukea kommunistipuolueen eroa liittovaltion puolueesta vuonna 1989, samoin kuin poliittista moniarvoisuutta. Kučanista tuli vuoden 1990 vaaleissa Slovenian osatasavallan presidentti.

Myöhemmin vuonna 1990 Kučan alkoi tukea Slovenian itsenäistymistä. Kučanin neuvottelupolitiikka johti Brionin sopimukseen. Kučan voitti istuvana presidenttinä presidentinvaalit vuonna 1994. Hänen presidenttikautensa päättyi vuonna 2002, jolloin häntä seurasi presidenttinä Janez Drnovšek.

## Lähteet

## Aiheesta muualla
Once More with Feeling: Singles 1996–2004

__NOTOC__
**Once More with Feeling: Singles 1996–2004** on rock-yhtye Placebon vuonna 2004 ilmestynyt kokoelmalevy, joka sisältää kaikki singlet ja kaksi uutta kappaletta.

## Kappaleet
#  (1996)
#  (1996)
#  (1997)
#  (1997)
#  (1998)
#  (1998)
#  (1999)
#  (1999)
#  (2000)
#  (2000)
#  (2000)
#  (2001)
#  (2003)
#  (2003)
#  (2003)
#  (2003)
#  (2004)
#  (2004)
#  (2003)

## Lähteet
Stjepan Mesić

**Stjepan Mesić**, tunnetaan lyhyemmin nimellä **Stipe Mesić** (s. 24. joulukuuta 1934) on kroatialainen poliitikko. Hän oli Jugoslavian viimeinen presidentti ennen maan hajoamista. Tämän jälkeen hän toimi Kroatian pääministerinä ja vuosina 2000&ndash;2010 presidenttinä.

## Poliittinen ura
Mesić oli 1960-luvulla Kroatian parlamentin varajäsen. Hän kuitenkin kaikkosi politiikasta, kunnes liittyi Franjo Tuđmanin perustaman HDZ-puolueen jäseneksi vuonna 1990. Myöhemmin Mesić nousi Kroatian pääministeriksi sekä Jugoslavian presidenttineuvoston jäseneksi, varapresidentiksi ja lopulta presidentiksi. Keväällä 1991 serbit aluksi estivät Mesićin valinnan 45 päiväksi, mutta lopulta suostuivat siihen taktisista syistä.

Mesić yritti estää Jugoslavian liittoarmeijan sotatoimia Kroatiassa, mutta armeija ei totellut häntä, koska se oli Serbian komennossa. Lopulta Mesić joutui pakenemaan Serbian johdon palkkaamia tappajia Kroatiaan. Vuonna 1994 hän jätti HDZ:n, ja perusti oman puolueensa, "Kroatian itsenäiset demokraatit" (HND). Vuonna 1997 suurin osa HND:stä, myös Mesić, liittyi Kroatian kansanpuolueeseen HNS:ään. Mesić valittiin Kroatian presidentiksi vuosina 2000 ja 2005.

Presidenttinä Mesić on ottanut etäisyyttä edeltäjänsä poliittiseen linjaan, ja erottanut isänmaallisten piirien vastustuksesta huolimatta monia sodan aikaisia kenraaleja. Kroatian äärioikeisto pitää häntä Kroatian asian pettäjänä ja isänmaallisen sodan arvon vähättelijänä. Mesić on avannut oven Kroatian armeijan suorittamien sotarikosten tutkimiselle ja on halunnut lähentyä Eurooppaa.

## Lähteet

## Aiheesta muualla
Suur-Kroatia

**Suur-Kroatia** oli kroatialainen irredentistinen pyrkimys luoda laaja kroaattivaltio Balkanin niemimaalle. Nykyisen Kroatian lisäksi Suur-Kroatia saattaisi käsittää Bosnia ja Hertsegovinan tai osan siitä ja mahdollisesti myös muita alueita, joilla on katsottu olevan yhteys Kroatiaan. Pyrkimyksen taustalla oli entinen Jugoslavian valtio, johon sekä Kroatia että Bosnia ja Hertsegovina kuuluivat. Jugoslavian hajottua kumpikin valtioista itsenäistyi.

## Katso myös
*Suur-Serbia
Hypotermia

**Hypotermia** on ihmisen kohdalla ruumiinlämmön lasku alle 35 celsiusasteen eli kaksi astetta normaalin ruumiinlämmön alapuolelle. Kohtalaisesta hypotermiasta puhutaan 30–33 celsiusasteen ruumiinlämmön kohdalla ja vaikeasta hypotermiasta alle 30 celsiusasteen ruumiinlämmön kohdalla.

Hypotermia voi aiheutua henkilön olemisesta kylmässä vedessä, lumihangessa tai ilmassa. Esimerkiksi 4–6-asteisessa vedessä henkilö voi menettää toimintakykynsä jo muutamassa minuutissa ja tajuntansa 15 minuutissa. Avantouimarit ovat tottuneet kylmään veteen niin, että heidän reaktionsa kehittyvät tätä hitaammin.

Hypotermia voi aiheutua myös joistakin sairaustiloista, jotka vaikuttavat esimerkiksi lämmönhallintaan tai aineenvaihduntaan.

Lievässä hypotermiassa henkilö henkilö saattaa palella ja väristä, ja hänen ihonsa mennä kananlihalle. Kun ruumiinlämpö laskee alle 34 asteen, henkilöllä alkaa esiintyä sekavuutta ja uneliaisuutta, ja hänen arvostelukykynsä heikkenee. Useimmat terveet ihmiset selviytyvät kohtalaisesta hypotermiasta, jos saavat asianmukaista hoitoa. Alle 30 asteen ruumiinlämpö aiheuttaa tajuttomuuden, ja myöhemmin lihakset alkavat jäykistyä. Alle 25 asteen ruumiinlämmössä sydän ja hengitys pysähtyvät. Vaikeassa hypotermiassa kuolleisuus on jo noin 50 prosenttia, mutta joskus kuolleelta vaikuttava jäähtynyt henkilö pystytään kuitenkin elvyttämään täysin.

Lievää hypotermiaa hoidetaan aktivoimalla henkilö liikkeelle, tarjoamalla lämmintä juotavaa, pukemalla  tai käärimällä hänet kuiviin ja lämpimiin vaatteisiin tai huopaan, ja viemällä hänet lämpimään. Vaikeasta hypotermiasta kärsivä henkilö toimitetaan varovaisesti hoitoon, tai soitetaan hätänumeroon.

## Lähteet

## Aiheesta muualla
* Hypotermia Lääkärikirja - Tohtori.fi
* Hypotermia ensiapuopas
Ivan Stambolić

**Ivan Stambolić** (Иван Стамболић, 5. marraskuuta 1936 – 25. elokuuta 2000) oli Jugoslaviaan kuuluneen Serbian pääministeri 1978–1982, kommunistisen puolueen puhemies 1985–1986 ja puhemiehistön presidentti 1985–1987, mutta joutui eroamaan Slobodan Miloševićin kannattajien painostuksesta. Hänet salamurhattiin elokuussa 2000.

Stambolić oli alkuaan Miloševićin tukija ja ystävä ja tuki häntä Serbian kommunistien liiton johtoon. Keväällä 1986 Stambolićista tuli maan presidentti.

23/24. syyskuusta 1987 Serbian kommunistisen puolueen keskuskomitean 8. kokouksessa Milošević sai syrjäytettyä lepsusta suhtautumisesta albaaniradikaaleihin syyttämänsä Dragiša Pavlovićin Stambolićin nöyryytykseksi. Myös Stambolić jätti asemansa muutaman päivän kuluttua. Joulukuussa 1987 hänet äänestettiin presidentinvirastaan ja häntä seurasi Petar Gračanin.

Stambolićin surmasi vuonna 2000 kahdeksan Serbian salaisen poliisin virkailijaa, jotka tuomittiin myöhemmin vankilaan. Hänen ruumiinsa löydettiin vasta kolme vuotta myöhemmin. Ivan Stambolićin mielestä Jugoslavia tuhoutui jo vuonna 1987, kun Milošević puhui väkijoukolle Kosovo Poljessa luvaten: "Kukaan ei lyö teitä!". Silloin ensi kertaa monikansallisen Jugoslavian historiassa joku poliitikko asettui tietyn kansanryhmän puolelle julkisesti.

## Lähteet

## Aiheesta muualla
Rock’n roll -suosikki

**Rock’n roll -suosikki** () on vuonna 1957 ilmestynyt yhdysvaltalainen musiikkielokuva, jonka pääosassa esiintyi Elvis Presley. Elokuvien *[[Rakasta minua hellästi]]* ja *[[Puoliverinen (elokuva)|Puoliverinen]]* ohella se on yksi Elviksen arvostetuimmista elokuvista. Elokuvan käsikirjoituksesta vastasi Oscar-palkittu Nedrick Young ja Oscar-ehdokas Guy Trosper.

Elokuva valittiin vuonna 2004 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. *[[The New York Times]]in* kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.

## Kuvaukset

*Rock’n roll -suosikin* kuvaukset aloitettiin 13. toukokuuta 1957. Kuvausaikataulu oli hyvin tiivis, ja kuvaukset saatiin valmiiksi runsaan kuukauden jälkeen 14. kesäkuuta. Työtahti tuli tutuksi Presleylle, sillä lähes kaikki hänen elokuvansa kuvattiin hyvin lyhyellä aikataululla.

Ohjaajaksi valittu Richard Thorpe oli vielä uransa loppuun asti suurien studioiden suosiossa, kun haluttiin tehdä elokuva nopeasti ja pienellä budjetilla. Thorpe ei koskaan puuttunut elokuvan käsikirjoitukseen, vaan teki työnsä ainoastaan ohjaajana.

Presleyn palkka kohosi elokuvahistorian korkeimmaksi jo *Rock’n roll -suosikin* aikana. Aiemmin vain kahdessa elokuvassa (*Rakasta minua hellästi* ja *[[Kiihkeitä rytmejä]]*) näytellyt Presley ansaitsi uusimmastaan 250&nbsp;000 dollaria sekä lukuisia etuja, muun muassa hulppean majoituksen kuvausten ajaksi. Elokuvan budjetista suurin osa meni Presleyn palkan maksamiseen.

## Kansainvälinen menestys ja Judy Tylerin kuolema
*Rock’n roll -suosikki* oli pääosanesittäjänsä ansiosta yksi vuoden katsotuimmista elokuvista Yhdysvalloissa ja Euroopassa. Se keräsi lipputuloja pelkästään Yhdysvalloissa yli neljä miljoonaa dollaria.

Elokuvan naispääosaa esittänyt Judy Tyler kuoli traagisesti auto-onnettomuudessa[7. heinäkuuta 1957, mistä johtuen Presley ei koskaan katsonut elokuvaa itse. Yhtä lailla hän ei myöskään katsonut *Kiihkeitä rytmejä* -elokuvaa vuoden 1958 jälkeen, sillä siinä esiintyi hänen äitinsä Gladys, joka menehtyi vain 46-vuotiaana vuonna 1958.

## Lähteet

## Aiheesta muualla
Richard Thorpe

**Richard Thorpe** (24. helmikuuta 1896 Kansas, Yhdysvallat – 1. toukokuuta 1991 Palm Springs, Yhdysvallat) oli yhdysvaltalainen elokuvaohjaaja. Thorpe ohjasi uransa aikana 186 elokuvaa, joukossa kaksi Elvis Presleyn elokuvaa (*[[Rock'n roll -suosikki]]* 1957 ja *[[Rytmiä ja riemua Acapulcossa]]* 1963) sekä useita Tarzan-seikkailuja. Lisäksi hän käsikirjoitti 27 elokuvaa ja näytteli neljässä.

Hänellä on tähti Hollywoodin Walk of Famella.

## Lähteet
Judy Tyler

**Judy Tyler** (9. lokakuuta 1933 Milwaukee, Wisconsin, Yhdysvallat – 4. heinäkuuta 1957) oli yhdysvaltalainen näyttelijä. Hänen isänsä soitti Benny Goodmanin ja Paul Whitemanin kanssa, äiti oli tanssija.

Tyler ehti näytellä vain kolmessa elokuvassa ja neljässä televisio-ohjelmassa ennen kuolemaansa. Kotimatkalla ollut Tyler kuoli auto-onnettomuudessa. Mukana kohtalokkaaksi koituneella automatkalla oli hänen lisäkseen aviopuoliso. Tylerin suurimmaksi saavutukseksi jäi elokuvan *[[Jailhouse Rock]]* tähdittäminen yhdessä Elvis Presleyn kanssa.

## Aiheesta muualla
*
Rytmiä ja riemua Acapulcossa

**Rytmiä ja riemua Acapulcossa** () on vuonna 1963 ensi-iltansa saanut yhdysvaltalainen elokuva, jonka pääosissa esiintyvät Elvis Presley ja Ursula Andress. Elokuva oli komedia, jossa Elviksen musiikilla oli kuitenkin vahva rooli (lähinnä taloudellisista syistä, sillä musiikkipitoiset Elviksen elokuvat tuottivat paremmin kuin puhtaat näytelmäelokuvat).

Elokuvan ohjasi Richard Thorpe, joka oli ohjannut myös Elviksen *[[Rock'n roll -suosikki]]* -elokuvan vuodelta 1957. Tuottamisesta vastasi Hollywood-legenda Hal Wallis. Elokuvan kuvaukset aloitettiin 28. tammikuuta 1963 ja päätettiin 16. maaliskuuta. Nimensä mukaisesti elokuva kuvattiin Meksikon Acapulcossa.

Elokuvan maailmanensi-ilta oli 27. marraskuuta 1963 ja Suomen ensi-ilta 24. tammikuuta 1964. Yhdysvalloissa elokuva keräsi 1&nbsp;500&nbsp;000 dollaria lipputuloja ja oli yksi vuoden parhaiten tuottaneista elokuvista. Elviksen osuus tuotosta oli 50&nbsp;prosenttia. Lisäksi hän sai myös 500&nbsp;000 dollarin kiinteän palkan.

## Aiheesta muualla
*
Allan Weiss

**Allan Weiss** (1926 tai 1927 – 23. maaliskuuta 2017 Mission Viejo, Kalifornia) oli yhdysvaltalainen käsikirjoittaja. Hän käsikirjoitti seitsemän elokuvaa, joista kuudessa pääosaa esitti Elvis Presley.

## Filmografia käsikirjoittajana
* *[[Sininen Havaiji]]* (*Blue Hawaii*, 1961)
* *[[Tyttöjä! Tyttöjä! Tyttöjä!]]* (*Girls! Girls! Girls!* 1962)
* *[[Rytmiä ja riemua Acapulcossa]]* (*Fun in Acapulco*, 1963)
* *[[Huoleton kulkuri]]* (*Roustabout*, 1964)
* *[[Voittamattomat veljekset]]* (*The Sons of Katie Elder*, 1965)
* *[[Hula-hula paratiisi]]* (*Paradise, Hawaiian Style*, 1966)
* *[[Kalifornian paratiisi]]* (*Easy Come, Easy Go*, 1967)

## Lähteet

## Aiheesta muualla
*
Sininen Havaiji

**Sininen Havaiji** (tai **Sininen Hawaiji**, *Blue Hawaii*) on Elvis Presleyn kaupallisesti menestynein elokuva, jonka ensi-ilta oli 22. marraskuuta 1961. Kuvaukset aloitettiin maaliskuun 17. päivänä, ja työ oli valmis marraskuun 13. päivänä. Suomessa elokuvan ensi-ilta oli 16. maaliskuuta 1962.

Elokuva oli ehdolla Grammy-palkinnon saajaksi, ja voittikin muutamia merkittäviä palkintoja.

Elokuvan ohjauksesta vastasi Norman Taurog, ja tuottajana toimi Hal B. Wallis. Studiona toimi Paramount Pictures.

## Arvioita
*[[Video-opas|Video-oppaassa]]* vuodelta 1994 Asko Alanen kutsuu *Sinistä Havaijia* aurinkoiseksi viihde-elokuvaksi, joka vakiinnutti ex-rokkarin aseman kiiltokuvamaisena perheviihdyttäjänä. Hän antaa elokuvalle kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla
*
Norman Taurog

**Norman Taurog** (23. helmikuuta 1899 Chicago, Illinois, Yhdysvallat – 7. huhtikuuta 1981) oli yhdysvaltalainen elokuvaohjaaja. Taurogista tuli 32-vuotiaana nuorin parhaimman ohjauksen Oscar-palkinnon saaja elokuvalla *[[Papan poika seikkailemassa]]* (*Skippy*, 1931).

## 1920–1950
Taurog aloitti ohjaajana aluksi mykkäelokuvien parissa. Hänen ensimmäinen ohjaustyönsä, *The Sportsman*, valmistui vuonna 1920. 

1930-luvulla Taurog nousi ohjaajien eliittiin perhe-elokuvallaan *[[Papan poika seikkailemassa]]* vuonna 1931. Sen päärooleja esittävät Jackie Cooper (jonka setä Taurog oli) ja Robert Coogan. Elokuva sai neljä Oscar-ehdokkuutta (paras miespääosa, paras ohjaus, paras käsikirjoitus ja paras elokuva), joista se voitti parhaan ohjauksen palkinnon.

Seuraava suuri ohjaustyö oli Mark Twainin kirjaan perustuva *Huckleberry Finn* vuodelta 1931. Elokuva ei arvostelujen perusteella menestynyt odotusten mukaisesti, mutta tästä lannistumatta jatkoi Taurog erityisesti komediaelokuvien ohjaajana.

## 1960-luku ja Elvis
Taurog teki yhden uransa tärkeimmän päätöksensä, kun lähti ohjaamaan Elvis Presleyn varaan rakennettua *[[Café Europa]]* -elokuvaa vuonna 1960. Elvis oli tuolloin juuri palaamassa armeijasta (kuvaukset aloitettiin vielä Elviksen ollessa armeijassa), ja hänen managerinsa Tom Parker oli pitänyt Elviksen nimeä kuumana näiden 17 armeijassa vietetyn kuukauden aikana, joten elokuvan menestys oli taattua, sillä olivathan jo Elviksen aikaisemmatkin elokuvat keränneet ihmisiä teattereihin enemmän kuin monet muut elokuvat.

Taurog ohjasi siis *G.I. Blues* -elokuvan, jota levitettiin Euroopassa tekijänoikeussyistä *Café Europa* -nimellä. Tämän jälkeen mestariohjaaja teki vielä kahdeksan Elvis-elokuvaa, joista tärkeimpänä mainittakoon teatterilevityksessä eniten Elviksen 31 elokuvasta tuottanut *[[Sininen Havaiji]]* (*Blue Hawaii*) vuodelta 1961.

## Uran loppuminen
Taurogin viimeiseksi ohjaustyöksi jäi Elviksen *[[Tytöstä tyttöön]]* vuodelta 1968. Kaikkiaan hänen ohjaamia elokuvia on 151.

Taurog toimi myös käsikirjoittajana 14 elokuvassa vuosivälillä 1920–1928.

## Lähteet

## Aiheesta muualla

*
Hakoinen

**Hakoinen** tarkoittaa seuraavia asioita:

* Hakoisten kartano, kartano Janakkalassa
* Hakoisten linnavuori, jyrkkäseinäinen kallio Janakkalassa.
Varsovan rautatieasema (Pietari)

**Varsovan rautatieasema** () oli yksi Pietarin entisistä rautatieasemista. Nykyisin kauppakeskuksena toimiva asemarakennus sijaitsee Baltian rautatieaseman itäpuolella aivan Pietarin ydinkeskustan eteläpuolella.

## Historiaa

Se rakennettiin vuonna 1851 Pietarin ja Varsovan välisen rautatien pääteasemaksi. Liikenne alkoi vuonna 1858, jolloin avattiin 44,6 kilometriä pitkä rataosuus Pietarista ja Hatsinaan, jossa sijaitsi tsaarin virka-asunto. Seuraavana vuonna valmistui rata Pihkovaan ja vuonna 1862 lopulta Varsovaan asti. Preussin rajalla sijaitsevan Virbalisin kautta rata yhdisti Pietarin muihin Keski-Euroopan pääkaupunkeihin.

Uusi asemarakennus rakennettiin 1857–1860 arkkitehti Pjotr Onufrijevitš Salmonovitšin (Пётр Онуфриевич Сальмонович, 1833–1898) piirustusten mukaan.

Vuonna 2001 asemarakennus suljettiin korjaustöiden ajaksi, liikenne lakkautettiin ja kaikki lähi- ja kaukoliikenteen junat ohjattiin muille asemille. Asema esiintyy silti yhä joissain uudemmissakin rautatiekartoissa.

## Nykyään

Korjaustöiden jälkeen asemarakennuksessa toimii kauppa- ja viihdekeskus **Varšavski Express** (ven. Варшавский экспресс). Aseman tiloissa toimii myös **Rautatietekniikan museo** (Музей железнодорожной техники, *Muzei železnodorožnoi tehniki*).

## Lähteet

## Aiheesta muualla

*Kauppakeskus Varšavski Expressin sivusto
Varsovan keskusasema

**Varsovan keskusasema** () on Varsovan tärkein rautatieasema ja se on sekä kansainvälisen että sisäisen rautatieliikenteen keskus Puolassa.

Vuonna 1975 valmistuneen keskusaseman lisäksi Varsovassa on viisi pääasiassa paikalliselle liikenteelle tarkoitettua asemaa. Rautatie alittaa kaupungin keskustan tunnelissa, joka on noin 2,2 kilometriä pitkä. Suuri osa rautatieaseman keskeisistä toiminnoista sijaitsee maan alla. 

## Asemalle liikennöivät kansainväliset junayhteydet
Tässä vain osa yhteyksistä: 

* *Balti* (Varsova - Vilna)
* EuroCity *Berlin-Warszawa-Express (BWE)* (Varsova - Berliini)
* EuroCity *Polonia* (Varsova - Budapest)
* EuroCity *Praha* (Varsova - Praha)
* EuroCity *Sobieski* (Varsova - Wien)
* EuroNight *Jan Kiepura* (Varsova - Frankfurt am Main - Bryssel)
* *Chopin* (Varsova - Wien/Praha)
* *Polonez* (Varsova - Moskova)

## Katso myös
* Varsovan läntinen asema

## Lähteet

## Aiheesta muualla

* Warszawa Centralna Baza Kolejowa -tietokannassa 
* Varsovan asemia  (lonlyplanet.com)
* Ohjeita Varsovan rautatieasemalla asioivalle  
* Puolan rautateiden kartta (pdf) 
* Puolan rautateiden kunnostus/uudistushankkeita
Nobuo Uematsu

**Nobuo Uematsu** (, s. 21. maaliskuuta 1959) on japanilainen säveltäjä, joka on säveltänyt musiikin useimpiin *[[Final Fantasy (pelisarja)|Final Fantasy]]* -pelisarjan peleihin. Hän on tunnetuimpia videopelisäveltäjiä sekä kotimaassaan Japanissa että myös muualla maailmassa. Uematsu on kotoisin Kōchin prefektuurista.

Uematsu aloitti pianonsoiton kahdentoista vuoden iässä ilman erityistä musiikinopetusta. Yliopistosta valmistuttuaan hän soitti koskettimia useissa harrastelijayhtyeissä sekä sävelsi musiikkia televisiomainoksiin. Suurimmaksi musiikilliseksi vaikuttajakseen hän nimeää Elton Johnin.

Ensimmäiset pelimusiikkinsa Uematsu sävelsi peliyhtiö Squaren peleihin ** (1985) ja *[[Alpha (videopeli)|Alpha]]* (1986). Vuosien 1986 ja 1987 välillä hän sävelsi musiikkia useisiin Squaren peleihin, jotka eivät menestyneet pelimarkkinoilla. Vuonna 1987 Uematsu sävelsi musiikit konkurssin partaalla roikkuneen Squaren peliin *[[Final Fantasy (videopeli)|Final Fantasy]]*. Pelistä tuli valtava menestys, joka käytännössä pelasti Squaren. Final Fantasyn jälkeen Nobuo Uematsu on säveltänyt musiikkia yli 30 peliin. Nobuo Uematsu jatkoi Squaren alaisuudessa vuoteen 2004 asti.

Square Enixiltä lähtönsä jälkeen hän on vaikuttanut muun muassa Black Mages -nimisessä rock- ja metalliyhtyeessä, joka on julkaissut kolme uudelleensovitusalbumia Uematsun *Final Fantasy* -musiikista. Yhtye perustettiin vuonna 2003 ja Uematsu sanoi 7. elokuuta 2010, että yhtye on lopettanut toimintansa. Uematsu on johtanut Smile Please -nimistä yritystä, joka tuottaa musiikkia peleihin, muun muassa juuri Square Enixille.

Vuonna 2018 Uematsu on ilmoittanut että ei enää voi työskennellä terveydentilansa vuoksi. Hän kuitenkin palasi säveltämään Final Fantasy VII Remaken tunnusmusiikin vuonna 2020. Vuonna 2021 Hironobu Sakaguchi sanoi, että Uematsun säveltämä musiikki samana vuonna ilmestyvään peliin *Fantasian* saattaa terveysongelmien takia olla hänen viimeinen iso pelimusiikkityönsä. Uematsu sanoi 15. lokakuuta 2024, että hän jää pelin konsoliversion joulukuussa tapahtuvan julkaisun myötä eläkkeelle. Päivää myöhemmin hän tarkensi ettei jääkään eläkkeelle, vaan vähentää säveltämänsä musiikin määrää, eli kokonaisen pelin sijasta hän saattaa säveltää esimerkiksi tunnusmusiikin.

Uematsun mukaan videopelimusiikki ei voi edistyä jos se kopioi elokuvamusiikkia. Pelimusiikista tulee mielenkiintoisempaa jos säveltäjät pohtivat mitä vain he voivat tehdä ja käyttävät osaamistaan ja kokemustaan ollakseen luovia.

## Black Magesin albumit (2003-2010)
* *The Black Mages* (2003)
* *The Black Mages II: The Skies Above* (2004)
* *The Black Mages III: Darkness and Starlight* (2008)

## Lähteet

## Aiheesta muualla
* 
* Profiili MobyGamesissä 
* Profiili vgmo-sivustolla 
*
Idrottsföreningen Kamraterna

**Idrottsföreningen Kamraterna** (lyh. **IFK**) on lukuisten Ruotsissa toimivien urheiluseurojen keskusjärjestö. Se perustettiin 1. helmikuuta 1895. Vuonna 2004 jäsenseuroja oli 164, joissa yhteensä noin 100 000 jäsentä. Myös Suomessa on kymmenen IFK-urheiluseuraa, mutta ne toimivat toisistaan erillään. Ruotsissa suurin IFK-seura on IFK Göteborg, Suomessa puolestaan Helsingin IFK.

## Historia
IFK:n perustivat Tukholmassa kaksi nuorta opiskelijaa, Louis Zettersen ja Pehr Ehnemark. Tuolloin maassa ei toiminut vielä minkäänlaista maanlaajuista urheilujärjestöä. Nuorisolehti *Kamratenissa* julkaistiin 1. helmikuuta vuonna 1895 ilmoitus, jossa kaikkia urheilusta kiinnostuneita Ruotsin poikia ja tyttöjä kehotettiin liittymään yhteisöön. Kaksi kuukautta myöhemmin Luulajaan, Härnösandiin, Uppsalaan, Jönköpingiin, Göteborgiin sekä Västeråsiin oli perustettu urheiluseurat Tukholman suurseurojen rinnalle. Yhteenliittymä päätettiin myöhemmin nimetä sen muodostamisen mahdolliseksi tehneen lehden mukaan.

Järjestö kasvoi nopeaa vauhtia, eikä IFK Stockholm kyennyt enää hallinnoimaan sitä. Keskusjärjestö perustettiin vuonna 1901. IFK toimi tuolloin eräänlaisena Ruotsin kansallisena urheiluliittona, joka järjesti eri urheilulajien mestaruusturnauksia. Myöhemmin nämä väistyivät, kun virallisia kansallisia mestaruuskilpailuja alettiin järjestää. Kuitenkin esimerkiksi keilailussa IFK järjestää yhä mestaruuskilpailuja. Eräät jäsenseurat alkoivat järjestää omia urheilukilpailuja, esimerkiksi IFK Moran järjestämä Vaasahiihto ja IFK Lidingön Lidingöloppet.

IFK:n ruotsalaisten jäsenseurojen ja suomalaisten toisistaan erillään toimivien IFK-seurojen lisäksi myös Tanskassa ja Norjassa oli aikoinaan omat, IFK-keskusjärjestönsä. Tanskan viimeinen IFK-seura IFK Aaborg lopetti toimintansa 1990-luvun alussa ja Norjan IFK:n viimeinen seura Kristianiassa (Oslossa) lakkautettiin jo 1900-luvun alkuvuosina.

## IFK:n tunnukset

Suurin osa 167:stä IFK-seurasta käyttää väreinään valkoista ja sinistä, jotka kuvaavat hyveellisyyttä ja uskollisuutta. IFK-tähden neljä sakaraa kuvaavat sinnikkyyttä, taitavuutta, voimakkuutta ja toveruutta.

## IFK-seuroja
### Ruotsi

### Suomi
* IFK Björneborg (Pori)
* Grankulla IFK (Kauniainen)
* IFK Helsingfors (Helsinki)
* IFK Jakobstad
* IFK Lepplax (Pedersöre)
* IFK Mariehamn (Maarianhamina)
* Vasa IFK (Vaasa)
* IFK Willmanstrand (Lappeenranta)
* IFK Uleåborg (Oulu)
* IFK Viborg
* Åbo IFK (Turku)

## Saavutuksia
* Jalkapallon Ruotsin mestaruudet: 30
** IFK Göteborg 17, IFK Norrköping 12, IFK Eskilstuna 1
* Jalkapallon Suomen mestaruudet: 13
** IFK Helsingfors 7, IFK Åbo 3, IFK Vasa 3
* UEFA Cup -mestaruudet: 2
** IFK Göteborg 2
* Jääkiekon Suomen mestaruudet: 7
** IFK Helsingfors 7
* Jääkiekon (N) Suomen mestaruudet: 1
** IFK Helsingfors (Gimmat): 1
*Käsipallon Ruotsin mestaruudet: 5
**IFK Kristianstad 4, IFK Lidingö 1
* Jääpallon Ruotsin mestaruudet: 11
**IFK Uppsala 11
* Jääpallon Suomen mestaruudet: 16
** IFK Helsingfors 16
*Salibandyn Suomen mestaruudet: 1
** IFK Helsingfors
*Salibandyn Euroopan mestaruudet: 1
** IFK Helsingfors

## Lähteet

## Aiheesta muualla
*IFK Centralorgansation
Duralumiini

**Duralumiini** (vanhahtava termi **duraali**) on seosmetalli, joka koostuu pääosin alumiinista ja seosaineena käytetystä kuparista. Lisäksi siinä on pieniä määriä muita metallisia alkuaineita.

Duralumiinia käytetään pääasiassa lentokoneiden raaka-aineena. Ensimmäinen käyttökohde olivat saksalaiset ilmalaivat ja 1930-luvulta alkaen sitä on käytetty lentokoneissa. Myös autojen moottorin osia tehdään duralumiinista.

Duralumiini on erkautuskarkaistava metalliseos. Seos saavuttaa lopullisen lujuutensa vanhennushehkutuksessa. Hehkutuksessa liuoksessa olevat kupariatomit muodostavat Al2Cu3-erkaumia. Erkaumat toimivat tehokkaina esteinä dislokaatioiden liikkeelle ja lujittavat rakennetta.

## Duralumiinin historia
Duralumiinin keksi vuonna 1908 Alfred Wilm Saksassa Dürenin kaupungissa, mistä tämä seos on saanut nimensä. Tämän seoksen osalta voidaan hyvin puhua keksimisestä kehittämisen sijaan. Kertomuksen mukaan Saksan armeijalle tehtiin tutkimusta kupariseostuksen vaikutuksesta alumiiniin. Laborantti oli unohtanut näytekappaleet lämpökäsittelyuuniin yöksi, näin kappaleille tehtiin vahingossa ylipitkä hehkutus, jolloin AlCu-dispersiolla oli aikaa kasvaa rakenteessa riittävän kokoisiksi erkaumiksi. Näin keksittiin lujan alumiiniseoksen lisäksi uusi metallurginen prosessi, erkautuskarkaisu.

Muita myöhemmin kehitettyjä erkautuskarkaistavia seoksia ovat esimerkiksi kromikupari (CuCr1%) ja zirkoniumkupari.

## Duralumiinin ominaisuuksia
Duralumiini on seos, joka sisältää 4,2&nbsp;% kuparia, 0,5&nbsp;% mangaania, 0,6&nbsp;% magnesiumia ja loput alumiinia. Duralumiinin sulamispiste on 650&nbsp;°C ja tiheys 2,7–2,87&nbsp;g/cm³. Sen vetolujuus on 850&nbsp;N/mm², myötölujuus yli 250&nbsp;N/mm² ja Brinell-kovuus noin 800&nbsp;N/mm². Nykyään käytössä olevat seokset ovat esimerkiksi SFS-standardin mukaiset 2017, 2117 ja 2024. 2024-duraalia ei voi hitsata.

Duralumiini on paljon lujempaa kuin seostamaton alumiini ja alumiiniseoksistakin lujimpia. Sen korroosionkesto on huono, minkä vuoksi se joko anodisoidaan tai silataan puhtaalla alumiinilla (myytävä levy tms. tunnetaan nimellä Alclad) tai keltakromatoidaan ja maalataan.

## Katso myös
* Silumiini
* Luettelo metalliseoksista
* Alumiiniseokset
Kristityn vaellus

**Kristityn vaellus** (*The Pilgrim’s Progress from This World to That Which Is to Come*) on John Bunyanin kirjoittama allegorinen kristillinen romaani. Se on julkaistu vuonna 1678. Kirja on merkittävässä asemassa kalvinistisessa hengellisyydessä.

Bunyan kirjoitti kirjan ensimmäisen osan ollessaan vangittuna vuonna 1675. Häntä syytettiin tuolloin luvattomasta saarnaamisesta. Laki määräsi kaiken uskonnon harjoittamisen tapahtuvaksi Englannin anglikaanisen kirkon sisällä. Laajennettu painos, johon oli lisätty osia Bunyanin vapautumisen jälkeen, ilmestyi vuonna 1679. Kirjan toinen osa, *Kristityn lesken ja lasten vaellus*, ilmestyi vuonna 1684.

Teos on yksi kirjallisuuden suurimmista klassikoista. Se on käännetty englannista yli sadalle kielelle. Teos on todennäköisesti luetuin ja käännetyin alun perin englanniksi kirjoitettu kirja.

Teoksen on ensimmäisen kerran suomentanut Jakob Johan Malmberg. Ensimmäinen painos ilmestyi 1809, ja sen jälkeen julkaistiin useita painoksia, viimeinen 1879, joissa on tehty kielellisiä korjauksia.

## Lähteet

## Suomennoksia
* 
* 
*Bunyan, John: *Kristityn vaellus.* (Pilgrim's Progress, 1681.) Alkuperäistekstin lopullisesta versiosta suomentanut Sirkka Perälä. Books on Demand, 2018. .
*Bunyan, John: Kristityn vaellus. (Pilgrim's Progress, 1681.) Alkuperäistekstin lopullisesta versiosta suomentanut Sirkka Perälä. Uudistettu, viitteet ja lainaukset Raamattu Kansalle ry:n Raamatusta. Armo kustannus 2020. . Myös e-kirjoina.

## Aiheesta muualla

* Vapaasti ladattavia John Bunyanin e-kirjoja Projekti Lönnrotissa sekä Project Gutenbergissa.
* Bunyan, John: ''Kristityn vaellus''. Wikisource (Suomi, HTML.)
* Bunyan, John: ''Kristityn vaellus''. (Suomi, HTML.)
* Bunyan, John: ''Kristityn vaellus''. (Suomi, tulostuskelpoinen PDF.)
* Bunyan, John: ''Kristityn vaellus.'' (Suomi, MP3-äänikirja (festival-puhesynteesi).)
* Bunyan, John: ''The Pilgrim’s Progress''. 
* Bunyan, John: ''The Pilgrim’s Progress''. Christian Classics Ethereal Library. 
* Kristityn vaellus. Jyväskylän yliopisto.
Absoluuttinen etu

**Absoluuttinen etu** eli **ehdoton etu** on valtiolla, alueella tai yksiköllä, jossa hyödykkeen tuottaminen vaatii vähemmän resursseja kuin muissa maissa, alueilla tai yksiköissä. Ekonomisti Adam Smith esitti termin kirjassaan *[[Kansojen varallisuus]]* (*An Inquiry into the Nature And Causes of the Wealth of Nations*). Hänen mukaansa kansainvälinen työnjako hyödyttäisi kaikkia maita: kuinkin maan kannattaisi erikoistua tuottamaan niitä tuotteita, joille kyseisellä maalla on absoluuttinen etu.

## Katso myös
*Suhteellinen etu

## Lähteet